open-index/open-wikipedia-markdown huggingface dataset:
Կալկաթայի հոգևոր հովվություն

[մինի|[Սուրբ Նազարեթ եկեղեցի|Սուրբ Նազարեթ եկեղեցու զանգակատուն]]
**Կալկաթայի հոգևոր հովվություն**, Հայաստանյայց առաքելական սուրբ եկեղեցու՝ Ասիայի տարածքում գտնվող կրոնական կազմակերպություններից մեկը, որը ներկայացնում է հնդկահայության հոգևոր կյանքը կազմավորվել է 17-րդ դարում։ Կենտրոնը՝ Սուրբ Նազարեթ եկեղեցի։

## Պատմություն
Հնդկաստանի առաջին հայկական եկեղեցին կառուցվել է 1547 թվականին, Մադրասում, Սուրբ Թովմայի բլրի վրա, 1562 թվականին եկեղեցի է կառուցվել Ագրայում։ Ագրայի գերեզմանատանը պահպանվել են հայագիր տապանաքարեր, ցայսօր կանգուն է Սուրբ Մարտիրոսի մատուռը։ Կալկաթայում պահպանվել են հայերեն գրություններով տապանաքարեր (թվագրվում է 1630, 1646)։ 1695-1697 թվականներին Չինսուրայում կառուցվել է սուրբ Հովհաննես Մկրտիչ եկեղեցին (կանգուն էր մինչև 19-րդ դարի կեսը)։ Մադրասում 1712 թվականին կառուցվել է Սուրբ Աստվածածինը։ Եկեղեցու բակում է թաղված հայ առաջին պարբերականի՝ «Ազդարար» խմբագիր, հրատարակիչ Հարություն քահանա Շմավոնյանը։ Բոմբեյում 1796 թվականին կառուցվել է սուրբ Պետրոս Առաքյալ եկեղեցին։

1712 թվականին Մադրասում (Չեննայ) կառուցվել է սուրբ Աստվածածին եկեղեցին, 1724 թվականին՝ Կալկաթայի սուրբ Նազարեթ եկեղեցին (1734 թվականին եկեղեցուն կից ավելացել է զանգակատուն), 1757 թվականին՝ Սայդաբադի սուրբ Մարիամ եկեղեցին։ 1823 թվականին Կալկաթայում կառուցվել է Սուրբ Երրորդություն մատուռը, 1909 թվականին՝ Սուրբ Գրիգոր Լուսավորիչ եկեղեցին, 1867 թվականին՝ Տինգրայի սուրբ Երրորդություն եկեղեցին։ Հայ համայնքը ղեկավարել է եկեղեցական վարչությունը (ընտրվել է 4 տարին մեկ), որն առաջնորդվել է իր կանոնադրությամբ։

1821 թվականին եկեղեցական վարչության հովանավորությամբ բացվել է Հայոց մարդասիրական ճեմարանը (գործում է ցայսօր)։ 1928 թվականին ճեմարանին կից բացվել է Արարատյան գրադարանը (ունի հայերեն ձեռագրեր, հայագիտական գրքեր, պարբերական մամուլի հարուստ հավաքածու)։ Կալկաթայի հոգևոր հովիվն է Ղևոնդ աբեղա Ղևոնդյանը (2000 թվականից)։

## Տես նաև
* Կալկաթայի հայկական տպագրություն

## Ծանոթագրություններ

Կատեգորիա:Կալկաթայի հոգևոր հովվություն
Կատեգորիա:Հայերը Կալկաթայում
Բորիս Շատվերյան

**Բորիս Շատվերյան**( հայերեն՝ 12 Փետրվարի, **[[1999]],** Աբովյան, Կոտայքի մարզ, Հայաստան), հայ սամբիստ և ձյուդոիստ։ Հայաստանի սամբոյի հավաքականի անդամ։ Աշխարհի և Եվրոպայի հաղթող և մրցանակակիր։  (մինչև 79 կգ քաշային կարգ)։

## Սպորտային հաղթանակներ
### Պատանիներ

* Աշխարհի առաջնություն (2016) — 3-րդ տեղ
* Աշխարհի առաջնություն (2017) — 2-րդ տեղ
* Եվռոպայի առաջնություն (2017) — 1-րդ տեղ

### Երիտասարդներ
* Եվրոպայի առաջնություն (2019) — 3-րդ տեղ

### Մեծահասակներ
* Եվրոպայի առաջնություն (2023) — 3-րդ տեղ
* Աշխարհի առաջնություն (2023) — 2-րդ տեղ
* ԱՊՀ խաղեր(2023) — 1-րդ տեղ

## Ծանոթագրություններ

## Արտաքին հղումներ
* ]https://judobase.ijf.org/#/competitor/profile/19987
* Բորիս Շատվերյանը judoinside.com-ում (քարտեր և ձյուդոյի առաջնություններ)
* Բորիս Շատվերյանը vsambo.ru կայքում (քարտ և առաջնություններ)
* Ինչ են ասել Պրահայում ընթացող սամբոյի Եվրոպայի երիտասարդական առաջնության 1-ին օրվա հաղթողները
Նատաշա Ռենիե

250px|մինի|Նատաշա Ռենիեն Կաբուրի 2014 թ. կինոփառատոնում
**Նատալի " Նատաշա" Ռենիե** (ֆրանսերեն՝ **Nathalie** " **Natacha** " **Régnier.** ), բելգիացի դերասանուհի, ով Կաննի կինոփառատոնի և Եվրոպական կինոյի մրցանակների, ինչպես նաև Սեզարի է արժանացել 1998 թվականին նկարահանված *« Հրեշտակների երազային կյանքը »* ֆիլմում իր տպավորիչ  դերակատարման համար։ Ռենիեն Սեզար մրցանակ նվաճած առաջին բելգիացի դերասանուհին է։

## Կյանք և կարիերա
Ծնվել է Բրյուսելի համայնքի կազմի մեջ մտնող Իքսել քաղաքում։ Թատրոնով հրապուրվել է վաղ պատանեկությունից։ Նրա առաջին էկրանային դերը եղել է  Ստեֆան Կարպիոյի *«Մոտոցիկլետ վարող աղջիկը»* (1993) կարճամետրաժ ֆիլմում։ Դրանից հետո Նատալին մի շարք դերեր է խաղացել ֆրանսիական հեռուստատեսությունում։

Ռենիեն և Էլոդի Բուշեն 1998 թվականին Կաննի կինոփառատոնում ստացան *կանացի մեկնաբանության մրցանակ /[[:en:Best Actress Award (Cannes Film Festival)|Prix d'interprétation féminine]]* (Լավագույն դերասանուհի)՝ Էրիկ Զոնկայի « *La vie rêvée des anges»* ֆիլմում դերակատարման համար։

Բացի այդ, Ռենիեն առաջադրվել է Magritte մրցանակի՝ երկրորդ պլանի  դերի լավագույն կատարում անվանակարգում։ Վերջերս էլ ավարտել է աշխատանքը *[[Une journée]]* ֆիլմում, որն այժմ հետարտադրական փուլում է։

Նատալին հայտարարել է, որ իր կուռքը կինոդերասանուհի Սանդրին Բոներն է։:

Ռենիեն որոշ ժամանակ հանդիպում էր Ժերեմի Ռենիերի հետ, հետո ամուսնացավ ֆրանսիացի երաժիշտ Յան Թիրսենի հետ, սակայն հետագայում ամուսնալուծվեցին։ Նրանք մեկ դուստր ունեն։

## Ընտրված ֆիլմագրություն
* *Encore* (1996), ռեժիսոր՝ Պասկալ Բոնիցեր
* *La vie rêvée des anges* ( *Հրեշտակների երազային կյանքը* ) (1998), ռեժիսոր՝ Էրիկ Զոնկա – Մարի Թոմաս
* *Les amants Criminels* (1999), ռեժիսոր՝ Ֆրանսուա Օզոն – Ալիս
* *Il tempo dell'amore* (1999 թ.), ռեժիսոր՝ Ջակոմո Կամպիոտի – Քլեր
* *Tout va bien, on s'en va* (2000), ռեժիսոր՝ Կլոդ Մուրիերաս – Քլեր
* *Ինչպես սպանեցի իմ հորը* (2001), ռեժիսոր՝ Էնն Ֆոնթեյն – Իսա
* *Vert paradis* (2003), ռեժիսոր՝ Էմանուել Բուրդիե – Իզաբել
* *«Le Pont des Arts»* (2004) Էժեն Գրին
* *Վաղը մենք շարժվում ենք* (2004), ռեժիսոր՝ Շանտալ Աքերման – La femme enceinte
* *Ամենաթույլերի իրավունքը* (2006)
* *Poison Friends* (2006)
* *Boxes* (2007), ռեժիսոր՝ Ջեյն Բիրկին – Ֆաննի
* *La Proie* (2011) – Քրիստին Մաուրել
* *One Night* (2012) Լուկաս Բելվո – Անն
* *Կապիտալ* (2013), ռեժիսոր՝ Կոստա Գավրաս – Դայան Տուրնոյ
* *Mood Indigo* (2013)
* *Ջոզեֆի որդին* (2016) Էժեն Գրին - Մարի
* *Օրենքից բարձր* (2017 թ.)
* *Կասկածի օգուտը* (2017)
* *Marseille* (2018) – հեռուստասերիալ
* *[[:fr:La Promesse (série télévisée, 2021)|The Promise]]* (2020) – հեռուստասերիալ

## Թատրոն
* 2009 թ *C'était Marie-Antoinette* by Évelyne Lever, Opéra National de Montpellier, Festival de Radio France et Montpellier – Մարի-Անտուանետա

## Ծանոթագրություններ

## Արտաքին հղումներ
* 
* Natacha Régnier at AllMovie 
* Natacha Régnier at AlloCiné (in French) 
* Natacha Régnier online (in French)

Կատեգորիա:Ապրող անձինք
Կատեգորիա:1974 ծնունդներ
Կատեգորիա:Բելգիացի դերասանուհիներ
Կատեգորիա:«Սեզար» մրցանակի դափնեկիրներ
Կատեգորիա:1972 ծնունդներ
Մխիթար Զաքարյան

**Մխիթար Զաքարյան** (), Հայաստանի Հանրապետության Ազգային Ժողովի 8-րդ գումարման պատգամավոր։

## Կենսագրություն
Ծնվել է 1971 թվականի դեկտեմբերի 10-ին Ագարակում։

1993-1994 թվականներին ծառայել է ՀՀ զինված ուժերում։ Մասնակցել է մարտական գործողություններին, վիրավորվել եւ զորացրվել։

1995 թվականին ավարտել է Երեւանի ժողովրդական տնտեսության ինստիտուտի աշխատանքի էկոնոմիկա բաժինը։

1995-1998թթ. աշխատել է Մեղրի քաղաքի հարկային պետական տեսչությունում։

1998-2000 թվականներին՝ ՀՀ հարկային պետական տեսչության 4-րդ վարչության Սյունիքի տարածքային բաժնի օպերլիազոր։

2000-2001
թվակններին եղել է ՀՀ պետեկամուտների նախարարության օպերատիվ հետախուզության վարչության Սյունիքի բաժնի ավագ օպերլիազոր։

2001-2002 թվակններին եղել է նույն վարչության ռեգիոնալ 6-րդ բաժնի Կապանի բաժանմունքի ավագ օպերլիազոր, ՀՀ ԿԱ մաքսային պետական կոմիտեի ԴՊ վարչության Սյունիքի բաժնի ավագ տեսուչ։

2002-2007 թվակններին եղել է ՄՊԴ վարչության Մեղրիի տարածքային խմբի գլխավոր տեսուչ, խմբի գլխավոր մաքսային տեսուչ, խմբի ղեկավար։

2007-2008 թվակններին՝ «Վիլա Տրանս» ՍՊԸ տնօրեն։
Ամուսնացած է, ունի 4 զավակ։

2020 թվականին մասնակցել է 44-օրյա պատերազմին։ Վիրավորվել է հոկտեմբերի սկզբին։

## Քաղաքական գործունեություն
2008-2016 թվականներին եղել է Ագարակի քաղաքապետ, 
2016-2021թթ.՝ ՀՀ Սյունիքի մարզի Մեղրի բազմաբնակավայր համայնքի ղեկավար։

2021 թվականի հունիսի 20-ին ԱԺ պատգամավոր է ընտրվել «Հայաստան» կուսակցությունների դաշինքի համապետական ընտրական ցուցակով։

2022 թվականի հոկտեմբերի 22-ին ըստ իր դիմումի պատգամավորական լիազորությունները դադարեցվել են։

## Պարգևներ
Պարգեւատրվել է «Մարտական ծառայության համար» եւ «Վազգեն Սարգսյան» մեդալներով։

## Ծանոթագրություններ

Կատեգորիա:Մարտական ծառայության մեդալակիրներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՊՏՀ շրջանավարտներ
Իսպանիայի և Պորտուգալիայի հոգևոր հովվություն

[մինի|[Հայոց ցեղասպանության հուշարձան (Առնեդո)|Հայոց ցեղասպանության հուշարձան, Առնեդո]]
**Իսպանիայի և Պորտուգալիայի հոգևոր հովվություն**, Հայաստանյայց առաքելական սուրբ եկեղեցու՝ Եվրոպայի տարածքում գտնվող կրոնական կազմակերպություններից մեկը, որը ներկայացնում է իսպանահայության և պորտուգալահայության հոգևոր կյանքը։ Ենթարկվում է Արևմտյան Եվրոպայի հայրապետական պատվիրակությանը (Մայր Աթոռ Սուրբ Էջմիածին)։ 2018 թվականից հոգևոր հովվությունը ներկայացնում է տեր Շնորհք աբեղա Սարգսյանը։

## Պատմություն
Իսպանիայի Թագավորությունում հայ համայնքի ներկայությունը արդի պատմական փուլում, սկսվում է 1990-ական թվականներից, երբ դադարեց գոյություն ունենալ Խորհրդային Միությունը, Հայաստանի Հանրապետությունը ձեռք բերեց անկախություն և սահմանները բացվեցին արտաքին աշխարհի հետ։ Դեռևս 1980-ականներին, շատ քիչ թվով ընտանիքներ հաստատվել են Իսպանիայում Մերձավոր Արևելքից և Իրանի Իսլամական Հանրապետությունից, սակայն նրանց քանակը շատ սահմանափակ է եղել։ Միջնադարյան ժամանակահատվածից մինչև մեր օրերը պահպանվել է կաթոլիկ եկեղեցու հարակից մի մատուռ, որտեղ տեսնում ենք հայկական արձանագրություններ և  պատերին ամրացված հայկական տառերով հախճապակյա սալիկներ։

Պորտուգալիայում, ի տարբերություն Իսպանիայի, կան միայն հոգևոր խորհուրդներ, ավանդական կուսակցություններ, դպրոցներ և եկեղեցիներ չկան։ Առաջին հայկական դպրոցը հիմնադրվել է միայն 2023 թվականին՝ որպես Թումոյի մասնաճյուղ։

Մայր Աթոռ Սուրբ Էջմիածնի կողմից նշանակված առաջին պաշտոնական ներկայացուցիչը եղել է Հոգեշնորհ տեր Սասուն Ծայրագույն վարդապետ Զմրուխտյանը, ով պաշտոնավարել է մինչև 2016 թվականը։ Այնուհետև 2017-2018 թվականներին նրան փոխարինել է տեր Սիփան վարդապետ Գևորգյանը։

## Եկեղեցիներ
Հայերը հիմնականում հաստատված են Իսպանիայի մեծ քաղաքներում՝ Մադրիդ, Բարսելոնա, Վալենսիա, Ալիկանտե, Մալագա և Առնեդո։ Հայ Առաքելական Սուրբ Եկեղեցին Իսպանիայում պաշտոնապես առաքելություն է իրականացնում 2009 թվականից։ Կալոնժե քաղաքում` Բարսելոնայի մոտ, սկսել է գործել առաջին հայկական եկեղեցին (սուրբ Գևորգ), որը 30 տարով տրվել է հայ համայնքին։

2022 թվականին Իսպանիայի Մալագա քաղաքում կառուցվել է հայկական առաջին եկեղեցին՝ սուրբ Աստվածածինը։

## Ծանոթագրություններ

Կատեգորիա:Հայ առաքելական եկեղեցու հոգևոր հովվություններ
Կատեգորիա:Հայերն Իսպանիայում
Կատեգորիա:Արևմտյան Եվրոպայի հայրապետական պատվիրակություն
Էրիկ Զոնկա

**Էրիկ Զոնկա** ( , ), ֆրանսիացի կինոռեժիսոր, սցենարիստ։

## Կենսագրություն
Էրիկ Զոնկան ծնվել է 1956 թվականի սեպտեմբերի 10-ին Օռլեանում, որտեղ նրա հայրն աշխատում էր որպես շինարարության կապալառու։ Տասնվեց տարեկանից հաճախել է Փարիզի դերասանական դպրոց։ Քսան տարեկանում  մեկնել է Նյու Յորք, որտեղ սովորել է Հերբերտ Բերկոֆի արվեստանոցում։ 1986 թվականից Զոնկան սկսել է աշխատել որպես ռեժիսորի օգնական, նաև վավերագրական ֆիլմեր է նկարահանել։

Նրա դեբյուտային լիամետրաժ գեղարվեստական «Հրեշտակների երևակայական կյանքը» ( *Vie revee des anges* ) ֆիլմը 1998 թվականին մասնակցել է Կաննի կինոփառատոնի մրցութային ծրագրին, և գլխավոր դերակատարները՝ Նատաշա Ռենյեն ու Էլոդի Բուշեն կիսել են լավագույն դերասանուհու մրցանակը։ 1999 թվականին «Հրեշտակների երևակայական կյանքը» արժանացել է «Սեզար» մրցանակին՝ որպես տարվա լավագույն ֆրանսիական ֆիլմ, իսկ Էրիկ Զոնկային՝ իբրև լավագույն ռեժիսորի, նույն թվականին շնորհվել է «Լյումիեր» մրցանակ։

2014 թվականին Canal + -ի համար նա նկարահանել է հնդկաչինյան պատերազմի մասին պատմող «Սպիտակ զինվորը» հեռուստաֆիլմը, որը 2015 թվականին արժանացել է « Էմմի» միջազգային մրցանակի։

2018 թվականի հուլիսին էլ թողարկել է Սև մակընթացություն / *Fleuve noir*, գեղարվեստական կինոնկարը, որի դերասանական կազմում ընդգրկված են Վենսան Կասելը, Ռոմեն Դուրիսը, Սանդրին Կիբերլենը, Էլոդի Բուշեն և Հաֆսիա Հերցին։

## Ընտրյալ ֆիլմագրություն
; Ռեժիսոր

* 1993. Ռիվ / *Rives*&nbsp;— կարճամետրաժ
* 1994. Հավերժականը / *Éternelles*&nbsp;— կարճամետրաժ
* 1997. Միայնակ / *Seule*&nbsp;— կարճամետրաժ
* 1998. Հրեշտակների երազային կյանքը / *La Vie rêvée des anges*
* 1999. Փոքրիկ չարագործը / *Le petit voleur*
* 2008. Ջուլիա / *Julia*
* 2014. Սպիտակ զինվորը / *Soldat blanc*&nbsp;— հեռուստաֆիլմ
* 2018. Սև մակընթացություն / *Fleuve noir*

## Մրցանակներ և առաջադրումներ

## Ծանոթագրություններ

## Արտաքին հղումներ
* 
* Ерік Зонка [Архівовано 15 квітня 2015 у Wayback Machine.] на сайті *oKino.ua*
* Ерік Зонка [Архівовано 13 березня 2015 у Wayback Machine.] на сайті *AlloCiné*
* Erick Zonca et son Soldat Blanc en pleine guerre d'Indochine pour Canal+&nbsp;— News vidéo TV [Архівовано 15 квітня 2015 у Wayback Machine.]

Կատեգորիա:1956 ծնունդներ
Կատեգորիա:Անձինք այբբենական կարգով
Կատեգորիա:Սեպտեմբերի 10 ծնունդներ
Կատեգորիա:Սցենարիստներ այբբենական կարգով
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի ռեժիսորներ
Քրիստինե Վարդանյան

**Քրիստինե Մարտինի Վարդանյան** (), Հայաստանի Հանրապետության Ազգային Ժողովի 8-րդ գումարման պատգամավոր։

## Կենսագրություն
Ծնվել է 1993 թվականի հոկտեմբերի 23-ին Երեւանում։
2015 թվականին ավարտել է ԵՊՀ միջազգային հարաբերությունների ֆակուլտետը։ Միջազգայնագետ։
2014-2021 թվականներին աշխատել է «ԱՐՄԱԿԱԴ» ՍՊԸ-ում որպես ծրագրերի համակարգող։

## Քաղաքական գործունեություն
2018 թվականից ՀՅԴ անդամ է, ՀՅԴ Հայաստանի երիտասարդական միության կենտրոնական վարչության անդամ։
2018 թվականի փետրվար-հունիս ամիսներին մասնակցել է ՀՅԴ Եվրոպայի Հայ դատի գրասենյակի եւ Եվրոպական խորհրդարանի վերապատրաստման ծրագրերին։
2021 թվականի հունիսի 20-ին ԱԺ պատգամավոր է ընտրվել «Հայաստան» կուսակցությունների դաշինքի համապետական ընտրական ցուցակով։
Արտաքին հարաբերությունների մշտական հանձնաժողովի անդամ։

## Ծանոթագրություններ
Արփինե Վարդանյան

**Արփինե Պետրոսի Վարդանյան** (), Հայաստանի Հանրապետության Ազգային Ժողովի 8-րդ գումարման պատգամավոր։

## Կենսագրություն
Արփինե Վարդանյանը ծնվել է 1995 թվականի մայիսի 4-ին Արագածոտնի մարզի Դավթաշեն գյուղում։

2017 թվականին ավարտել է Երեւանի պետական մանկավարժական համալսարանի ֆիզիկայի, մաթեմատիկայի եւ ինֆորմատիկայի ֆակուլտետի  ֆիզիկայի բաժինը։
2019-2022 թվականներին աշխատել է «Digitain»  ընկերության ծրագրավորող։

## Քաղաքական գործունեություն
2015 թվականից ՀՅԴ անդամ է։ 
2017-2019 թվակններին եղել է ՀՅԴ «Նիկոլ Աղբալյան» ուսանողական միության վարչության քարտուղար։  
2018 թվականին մասնակցել է «Հրայր Մարուխեան» քաղաքական դպրոցի դասընթացներին։

2022թ. դեկտեմբերի 8-ին ԱԺ պատգամվոր է ընտրվել «Հայաստան» կուսակցությունների դաշինքի համապետական ընտրական ցուցակով։

## Ծանոթագրություններ
Մհեր Մելքոնյան (քաղաքական գործիչ)

**Մհեր Մելքոնյան** (), Հայաստանի Հանրապետության Ազգային Ժողովի 8-րդ գումարման պատգամավոր։

## Կենսագրություն
Մհեր Մելքոնյանը ծնվել է 1976 թվականի դեկտեմբերի 16-ին Արթիկում։
1996-1998 թվականներին ծառայել է Հայաստանի զինված ուժերում։
2012 թվականին ավարտել է Մոսկվայի իրավունքի ինստիտուտը։ Իրավաբան։
2001-2003 թվականներին աշխատել է «ՊՍ» ՍՊԸ-ում որպես գործադիր տնօրեն։
2003-2004 թվականներին՝ ԱԺ պատգամավորի օգնական՝ հասարակական հիմունքներով։ 
2006-2008 թվականներին՝ «Վիստա Գրուպ» ընկերության վաճառքի բաժնի ղեկավար։ 
2008-2015 թվականներին՝ «Վիստա Գրուպ» ընկերության գործադիր տնօրեն։ 
2022-2023 թվականներին Արթիկ համայնքի ավագանու ՀՅԴ խմբակցության փորձագետ։

Ամուսնացած չէ

## Քաղաքական գործունեություն
2000 թվականից ՀՅԴ անդամ է։

2002-2003 թվակններին եղել է ՀՅԴ «Նիկոլ Աղբալյան» ուսանողական միության վարչության ներկայացուցիչ։ 

2003-2005 թվականներին եղել է ՀՅԴ Հայաստանի երիտասարդական միության կենտրոնական վարչության անդամ։

2018-2020 թվականներին ՀՅԴ Արթիկի  «Թաթուլ Կրպեյան» կոմիտեի ներկայացուցիչ։

2021 թվականից ՀՅԴ Շիրակի Մարզային կոմիտեի ներկայացուցիչ։

2023թ. օգոստոսի 24-ին ԱԺ պատգամավոր է ընտրվել «Հայաստան» կուսակցությունների դաշինքի համապետական ընտրական ցուցակով՝ փոխարինելով Անդրանիկ Թևանյանին։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:ՀՀ ԱԺ 8-րդ գումարման պատգամավորներ
Փիթեր Ռիգերթ

**Փիթեր Ռիգերթ** (անգլերեն՝ **Peter Riegert.** ), ամերիկացի դերասան, կինոռեժիսոր և սցենարիստ,  ով ճանաչում ու համբավ է ձեռք բերել հատկապես *Animal House* (1978), «Mac» MacIntyre *A Cool Guy* (1983) ֆիլմերում՝ Դոնալդ «Բուն» Շոնշտեյնի, *[[Դիմակը (ֆիլմ)|«Դիմակը»]]* (1994) և  *«Ամերիկյան հովվերգություն»* (2016) ֆիլմերում՝ համապատասխանաբար Միթչ Քելավեյի ու Լու Լևովի կերպարների մարմնավորումով։ Նա նկարահանել է *By Courier* կարճամետրաժ ֆիլմը (2000) և պրոդյուսեր Էրիկա Ֆրեդերիքի հետ միասին առաջադրվել է Օսկարի «Lավագույն կարճամետրաժ ֆիլմ» անվանակարգում։

Հեռուստատեսությամբ Ռիգերթը խաղացել է Ռոնալդ Զելմանի կրկնվող դերը HBO-ի « *Սոպրանոները»* սերիալում (2001–2002), Ջորջ Մուրինը՝ *«Վնասներ»* սերիալի առաջին եթերաշրջանում (2007) և Սեթ Գրինի հոր դերը՝ « *Հայրիկներ»* կատակերգությունում (2013–2014) .) Նա առաջադրվել է «Փրայմթայմ Էմմի» մրցանակի *«Բարբարոսները դարպասի մոտ* » հեռուստաֆիլմում (1993) իր մասնակցության համար։

## Ֆիլմագրություն
### Կինո և հեռուստատեսություն

## Ծանոթագրություններ

## Արտաքին հղումներ
*IndustryCentral profile
*AllMovie.com profile
*Interview with Riegert
* 

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ռեժիսորներ այբբենական կարգով
Կատեգորիա:Սցենարիստներ այբբենական կարգով
Մհեր Մելքոնյան (այլ կիրառումներ)

**Մհեր Մելքոնյան**, հայկական Մհեր անձնանունը և Մելքոնյան ազգանունը միասին։ Այս անուն ազգանունով հայտնի են հետևյալ անձինք.

*Մհեր Մելքոնյան, հայ խորհրդային անասնաբույծ, կուսակցական ու պետական աշխատող։ Տնտեսական գիտությունների դոկտոր (1977)։
*Մհեր Մելքոնյան, քաղաքական գործիչ, Հայաստանի Հանրապետության Ազգային Ժողովի 8-րդ գումարման պատգամավոր։
Դենի Մինոուգ

**Դենի Մինոուգ** ( , հոկտեմբերի 20, 1971, Մելբուրն, Ավստրալիա), ավստրալա-բրիտանական երգչուհի, երգահան, թատրոնի և կինոյի դերասանուհի, մոդել, մոդելավորող, հեռուստահաղորդավարուհի, դիջեյ։:

## Կենսագրություն
Ծնվել է 1971 թվականի հոկտեմբերի 20-ին Ավստրալիայի Մելբուռն քաղաքում,  իռլանդական արմատներով ավստրալացի հաշվապահ Ռոն Մինոուգի և ուելսցի պարուհի Քերոլ Ջոնսի ընտանիքում։  Նա երեք երեխաներից կրտսերն է, քույրը դերասանուհի և փոփ երգչուհի Քայլի Մինոուգն է։

Կարճ ժամանակամիջոցում հաջողության է հասել իր մի քանի հիթային կատարումներով, աշխարհով մեկ վաճառել ավելի քան յոթ միլիոն ձայնասկավառակ, սակայն երաժշտական երկրորդ ալբոմը թողարկելուց հետո կենտրոնացել է այլ ոլորտների, առավելապես՝ հեռուստատեսային աշխատանքի վրա։

## Սկավառակագրություն
ձախից|մինի|237x237փքս| 2006թ

* 1990: Dannii / Դանի
* 1991. Love and Kisses / Սեր և համբույրներ
* 1993թ..Get into You /  Մտի՛ր քո մեջ
* 1997.  Girl / Աղջիկ
* 1999. The Singles / Սինգլները
* 1999. The Remixes / Ռեմիքսներ
* 2003. Neon Nights / Նեոնային գիշերներ
* 2006թ.՝ The Hits & Beyond
* 2007. Unleashed / Սանձազերծ
* 2007. Club Disco
* 2008/09. The Early Years / Վաղ տարիներ
* 2009թ. The 1995 Session

## Մրցանակներ
* Ավստրալիայի Variety Club - Young Variety մրցանակ (1989)
* Radio One & Flash Forward ամսագիր – Տարվա #1 կին (1991)
* BIG Magazine - Աշխարհի լավագույն կին փոփ աստղ (1991)
* Smash Hits Poll Winners Party – Լավագույն նոր կատարող (1991)
* BRMB Music Awards – Լավագույն տեսահոլովակ «All I Wanna Do» (1998 թ.)
* Maxim Awards – Լավագույն բեմական կատարում Փարիզի Աստվածամոր տաճարի համար (2001)
* Disney Channel Awards – Լավագույն արտիստուհի (2003)
* Capital FM Awards – Capital Rhythm Award (2003)
* ARIA Awards – Լավագույն փոփ ձայնագրության թողարկում (2003)
* Dancestar 2004 մրցանակ – Լավագույն համաշխարհային սինգլ (2004)
* WMC International Dance Music Awards – Լավագույն պարային արտիստուհի (2004)
* WMC International Dance Music Awards – Best Hi-Energy / Եվրո թողարկում (2004)
* Glamour Awards – հեռուստատեսային դեմք (2007)
* Տարվա թիվ 1 նշանավոր 2008 / No.1 Celeb Of The Year 2008 – Տարվա նշանավոր (2008)
* Cosmopolitan Awards 2009 – Տարվա լավագույն հեռուստատեսային անձնավորություն (2009)

## Ծանոթագրություններ

## Արտաքին հղումներ
* Պաշտոնական կայք  [Արխիվացված սեպտեմբերի 8, 2011 Wayback Machine- ում:]
* Dannii Minogue IMDb [Արխիվացված 2022 թվականի հունվարի 10-ին Wayback Machine- ում:]

Կատեգորիա:1971 ծնունդներ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի երգչուհիներ
Կատեգորիա:Ավստրալիացի երգչուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի հեռուստահաղորդավարներ
Կատեգորիա:Դերասանուհիներ այբբենական կարգով
Կատեգորիա:Դիջեյներ
Կատեգորիա:Կոմպոզիտորներ այբբենական կարգով
Կատեգորիա:Հոկտեմբերի 20 ծնունդներ
Կատեգորիա:Մեցցո-սոպրանոներ
Կատեգորիա:Մոդելներ այբբենական կարգով
Կատեգորիա:Ֆոտոմոդելներ
Կատեգորիա:Ավստրալիացի դերասանուհիներ
Կատեգորիա:Ավստրալիացի երաժիշտներ
Գառնիկ Դանիելյան (քաղաքական գործիչ)

Isk inchi 9eq grum vor masnakcel e paterazmnerum: Avelacreq:Naev masnakcel e  Srbazan pajqarin ev sharunakum e masnakcel:

**Գառնիկ Դանիելյան** (), Հայաստանի Հանրապետության Ազգային Ժողովի 8-րդ գումարման պատգամավոր։

## Կենսագրություն
Գառնիկ Դանիելյանը  ծնվել է 1984 թվականի հոկտեմբերի 24-ին Իջևանում։
2005 թվականին ավարտել է ԵՊՀ Իջևանի մասնաճյուղի պատմության ֆակուլտետը։ 2007 թվականին՝ նույն ֆակուլտետի մագիստրատուրան։

2006-2013 թվականներին աշխատել է «Արզնու տոհմային ԹՏԽ» ԲԲԸ Արմավիրի մասնաճյուղի տնօրեն։ 2012-2022 թվականներին զբաղվել է ձեռնարկատիրական գործունեությամբ։
Ամուսնացած է, ունի երկու զավակ։

## Քաղաքական գործունեություն
Հանդիսանում  է ՀՅԴ Տավուշի մարզային կոմիտեի ներկայացուցիչ։
2022 թվականի հոկտեմբերի 14-ին ԱԺ պատգամավոր է ընտրվել «Հայաստան» կուսակցությունների դաշինքի համապետական ընտրական ցուցակով՝ փոխարինելով Մխիթար Զաքարյանին։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:Հայ պատմաբաններ
Ռոքսանա Մեսկիդա

**Ռոքսանա Մեսկիդա** (**Roxane Mesquida.** Մարսել, հոկտեմբերի 1, 1981), դերասանուհի և մոդել։ Ծնվել է Ֆրանսիայում, հասուն տարիքում ընդունել  ամերիկյան  քաղաքացիություն։ Ճանաչում ու համբավ է ձեռք բերել հատկապես *«Մարմնի դպրոցը»*,*[[:es:Une vieille maîtresse|Une vieille maîtresse]],*   և *« Կաբումը » ֆիլմերում,* ինչպես նաև։ *[[Բամբասկոտը|Gossip Girl]]* և *Now Apocalypse սերիալներում  իր տպավորիչ դերակատարումների շնորհիվ:*

## Ֆիլմագրություն
### Կինո

### Հեռուստատեսություն

## Ծանոթագրություններ

## Արտաքին հղումներ
*  

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Մարսել քաղաքում ծնվածներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի մոդելներ
Արսեն Գասպարյան

**Արսեն Գասպարյան**, հայ քարաքոսաբան, սնկաբան, կենսաբանական գիտությունների թեկնածու։

## Կենսագրություն
Արսեն Գասպարյանը ծնվել է 1983 թվականին Երևան քաղաքում։

Սովորել է Երևանի պետական համալսարանի կենսաբանության ֆակուլտետում, դոկտորանտուրան անցել և ստացել է գիտությունների դոկտոր (Dr.Sc.) գիտական աստիճանը Բեռլինի Ազատ համալսարանում (Բեռլինի բուսաբանական այգի և թանգարան)։ Եղել է նույն համալսարանի բուսաբանական գիտությունների «Դալեմ» գիտահետազոտական կենտրոնի անդամ։

Այժմ նա ՀՀ ԳԱԱ Թախտաջյանի անվան բուսաբանության ինստիտուտի և Երևանի բուսաբանական այգու տնօրենն է։

Դասախոսում է Հայաստանի ամերիկյան համալսարանում։

2001-2003 թվականներին անցել է պարտադիր զինվորական ծառայություն ՀՀ զինված ուժերում։

## Գործունեություն
Արսեն Գասպարյանը 2007-2012 թվականներին աշխատել է Երևանի պետական համալսարանի բուսաբանության ամբիոնում։

2009-2016 թվականներին նա եղել է «Կենսաբանների հայկական միություն» ՀԿ-ի նախագահ, իսկ 2016 թվականից ընդգրկված է եղել Բնության համաշխարհային հիմնադրամի հայաստանյան մասնաճյուղի (WWF-Armenia) բնապահպանական ծրագրերում, որպես ծրագրի համակարգող և բնապահպանական ծրագրերի ղեկավար։

2020 թվականից Արսեն Գասպարյանը ՀՀ ԳԱԱ Թախտաջյանի անվան բուսաբանության ինստիտուտում քարաքոսերի հետազոտման ու պահպանության գիտական խմբի ղեկավարն է։  
thumb|Ramalina arsenii քարաքոսը

## Անդամակցություն
Անդամակցում է Քարաքոսաբանների միջազգային ասոցիացիային (International Lichenological Association), Սնկերի պահպանության միջազգային միությանը, (International Society for Fungal Conservation):

## Միջազգային հանրաճանաչություն
Իր գիտական գործունեության ընթացքում Հայաստանի համար հայտնաբերել է ավելի քան 200 քարաքոսի նոր տեսակ, և 5 նոր տեսակ ամբողջ աշխարհում։
Բելգիայի Լիեժի համալսարանի գիտնականներ Էմմանուել Սերյուզիոն, Նիկոլաս Մագեյնը և հոլանդացի գիտնական Պիտեր վան դեն Բումն իրենց հայտնաբերած քարաքոսի Ramalina ցեղի նոր տեսակն անվանակոչել են ի պատիվ Արսեն Գասպարյանի՝ Ramalina arsenii։  Ռամալինա ցեղը շուրջ 200 տեսակի քարաքոսներ ունի, իսկ նոր տեսակը, որ հայտնաբերվել է Ֆրանսիայի, Շվեյցարիայի եւ Իսպանիայի լեռնային շրջաններում, քարերի վրա աճող տեսակ է։

## Ծանոթագրություններ

Կատեգորիա:Հայ սնկաբաններ
Տիգրան Փաշա

**Տիգրան Փաշա** ( (Dikran), ), հայկական ծագումով եգիպտական քաղաքական գործիչ։ Եղել է Եգիպտոսի արտաքին գործերի իններորդ նախարարը՝ այդ պաշտոնը վարելով 1891-ից 1994 թվականներին՝ միմյանց հաջորդած երեք վարչապետների օրոք։ Դավանանքով քրիստոնյա էր։

## Կարիերա
Տիգրանը հզոր, ազդեցիկ պետական գործիչ Նուբար Փաշայի եղբորորդին էր (ըստ այլ աղբյուրների՝ փեսան էր): Եվրոպական կրթություն էր ստացել, հիանալի տիրապետում էր ֆրանսերենին, իսկ արաբերենին ու թուրքերենին՝ ոչ այնքան լավ։  1865 թվականին հորեղբայրը նրան նշանակել է երկաթուղու վարչակազմի ղեկավար, 1878 թվականին՝ Նուբար Փաշայի վարչապետության օրոք նշանակվել է Նախարարների խորհրդի գլխավոր քարտուղարh:

Տիգրան Փաշայի մտածելակերպն ու գործելակերպը կարելի է բնորոշել որպես ֆրանս-բյուզանդական։ Ընդ որում՝ հիմքը բյուզանդական էր, վերնաշենքը՝ ֆրանսիական:

Ուշագրավ է, որ Եգիպտոսի վերջին խեդիվ (փոխարքա) Աբաս 2-րդ Հիլմին սկզբնապես ցանկացել է Տիգրան Փաշային վարչապետ նշանակել, սակայն երկրին իշխող բրիտանական կոնսուլը վերջինիս թեկնածությունը համարել է միանգամայն անցանկալի:

## Ծանոթագրություններ

## Գրականություն

Կատեգորիա:19-րդ դարի քաղաքական գործիչներ
Կատեգորիա:Եգիպտահայ քաղաքական գործիչներ
Կատեգորիա:Եգիպտոսի արտաքին գործերի նախարարներ
Ջանպիեռո Կոմբի

**	Ջանպիեռո Կոմբի** (, ), իտալացի ֆուտբոլիստ, դարպասապահ։ Հայտնի է որպես աշխարհի գավաթը նվաճած դարպասապահներից ամենակարճահասակը (174 սմ)։

## Կենսագրություն
«Յուվենտուս» Ջանպիեռո Կոմբին տեղափոխվել է «Ծեր սենյորայի» նախագահ Էդուարդո Անյելիի հովանավորությամբ, որի ընտանիքը ընկերական կապերի մեջ էր Կոմբիի ընտանիքի հետ։

Դարպասապահի նորամուտը Իտալիայի առաջնությունում տեղի է ունեցել 1921 թվականի հոկտեմբերի 30-ին «Սպեցիայի» հետ խաղում։ Այդ ժամանակ Ջանպիեռոն ընդամենը 18 տարեկան էր, սակայն դա չի խանգարել երիտասարդին դառնալ ակումբի առաջատարներից մեկը։ Ումբերտո Կալիգարիսի և Վիրջինիո Ռոզետայի հետ նա ստեղծել է այսպես կոչված «Լեգենդի եռյակը»  (*«Trio della Legenda»*), որը դարձել է այն առանցքը, որի շուրջ կառուցվել է ակումբի հետագա խաղը։

Նրա դեբյուտը ազգային հավաքականում ձախողվել է՝ 1:7 հաշվով ավարտված Հունգարիայի հետ խաղում, և Կոմբին մի ամբողջ տարի չի խաղացել թիմում։

1926 թվականին Կոմբին նվաճել է իր կարիերայի առաջին սկուդետտոն, որը «Յուվենտուսի» համար արդեն երկրորդ գավաթն է։ Երկու տարի անց Կոմբին իր երկրի հավաքականի հետ դարձել է 1928 թվականի Օլիմպիական խաղերի բրոնզե մեդալակիր։ Վստահ խաղ ցուցադրելով՝ դարպասապահը հիմնական կազմից դուրս է մղել «Ջենոայի» իր գործընկերոջը՝ Ջովանի դե Պրային, և այլևս չի զիջել դիրքը՝ ընդհուպ մինչև պրոֆեսիոնալ կարիերայի ավարտը։ 1931-1933 թվականներին Կոմբին «Յուվենտուսի» հետ նվաճել է երեք չեմպիոնական տիտղոս, ինչը նրան համար երաշխավորել է 1934 թվականի աշխարհի առաջնության «ոսկե տոմս»։ Իտալիան, չնայած չափազանց անվստահ և կոպիտ խաղին, այնուամենայնիվ կարողացել է հասնել եզրափակիչ, որտեղ նատուրալիզացված արգենտինացի Ռայմունդո Օրսիի և «յուրային» Սկյավիոյի ջանքերով հաղթել է չեխոսլովակիներին (2:1)։ Ռետինե մարդու համար (այս մականունը Կոմբիին տրվել է իր «գծի վրա իր ֆանտաստիկ խաղի» համար) դա վերջին միջազգային հանդիպումն էր. իրականում Կոմբին ցանկանցել է ավարտել կարիերան ԱԱ-ից առաջ, բայց մարզիչն այն ժամանակ համոզել է նրան մնալ՝ ամրապնդելով իր փաստարկները ավագի թևկապով Ջանպիեռոյի համար։

Կոմբին նաև երկու անգամ նվաճել է Գերենի գավաթակը (1930, 1935), որը Եվրոպայի ժամանակակից առաջնության նախատիպն է։

Պրոֆեսիոնալ կարիերան ավարտելուց հետո Ջանպիեռո Կոմբին մի ժամանակ մարզել է «Յուվենտուսի» դարպասապահներին, որից հետո փորձել է իրեն հավաքականի գլխավոր մարզչի պաշտոնում։ Այդ պաշտոնում նա անցկացրել է ընդամենը 5 հանդիպում։

Ներկայումս Կոմբիի անունը կրում է «Յուվենտուսի» ֆարմ ակումբներից մեկը։

ԽՍՀՄ հավաքականի դարպասապահ Ռինատ Դասաևի հետ Կոմբին Եվրոպայի բոլոր ժամանակների լավագույն դարպասապահների ցուցակում 16-րդն է։

Հետաքրքիր է, որ Կոմբին որոշակի դեր է խաղացել ֆուտբոլում դարպասապահի համազգեստի էվոլյուցիայի մեջ. նրա օրինակով նորաձև են դարձել դարպասապահների գունավոր սվիտերները, որոնք նախկինում խաղում էին, որպես կանոն, սևով։

## Ծանոթագրություններ

## Արտաքին հղումներ
* Հավաքականում ելույթների վիճակագրությունը Իտալիայի ֆուտբոլի ֆեդերացիայի կայքում
* Խաղացողի տվյալները «Ֆուտբոլային հանրագիտարանում» 

Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Տղամարդկանց ֆուտբոլի դարպասապահներ
Երկրի արքա

**«Երկրի արքա»** (; ), Լի Չունhոյի և Իմ Յու Նայի դերակատարությամբ հարավկորեական հեռուստասերիալ (դորամա)։ Պրեմիերան տեղի է ունեցել 2023 թվականի հունիսի 17-ին JTBC ալիքով։ Հեռարձակվում է ամեն շաբաթ և կիրակի Կորեայի ժամանակով 22:30-ին: Սերիալը Հարավային Կորեայում հասանելի կլինի նաև TVING և որոշ շրջաններում նեթֆլիքս հարթակներում։

## Սյուժե
King Group-ի ժառանգորդ Գու Վոնն ունի ամեն ինչ, բացի իր մոր մասին հիշողություններից։ Փորձելով վերականգնել հիշողությունը՝ նա վերադառնում է «King» հյուրանոց, որտեղ ծանոթանում է հյուրանոցի աշխատատակից Չհոն Սարանի հետ։

## Դերերում
### Հիմնական կազմ

* Լի Ջունհո - Գու Վոն ()
* Իմ Յու Նա - Չհոն Սարան ()

### Երկրորդական կազմ
* Սոն Բյոնհո — Գու Իլհուն՝ Գու Վոնի հայրը և King Group-ի նախագահը
* Նամ Գիե — Հան Միսո՝ Գու Վոնի մայր
* Կիմ Սոնյոն — Գու Հվարան՝ Գու Վոնի մեծ քույր
* Ան Սեհա — Նո Սանսիկ՝ Գու Վոնի ընկեր
* Կիմ Գաին — Կան Դաիլ՝  Սարանի ընկերուհի
* Կիմ Յանոկ — Չհա Սունհի՝ Սարանի տատիկ
* Ան Ույոն — Գոն Յունամ՝ Սարանի նախկին ընկեր

## Վարկանիշներ

## Ծանոթագրություններ

## Արտաքին հղումներ
* Սերիալի պաշտոնական էջը DoramaLove-ում
* Սերիալի պաշտոնական էջը HanCinema-ում
* Սերիալի պաշտոնական էջը Netflix-ում

Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ կատակերգական հեռուստասերիալներ
Կատեգորիա:Հարավկորեական ռոմանտիկ հեռուստասերիալներ
Մարդու իրավունքների Եվրոպական միության խարտիա

thumb|right|350px|Խարտիայի նախաբան

**Մարդու իրավունքների Եվրոպական միության խարտիա**, փաստաթուղթ է, որն ամրագրում է որոշ հիմնարար իրավունքներ։

Այս փաստաթղթի ձևակերպումը համաձայնեցվել Է նախարարների մակարդակով և ներառվել Եվրոպայի համար Սահմանադրության նախագծում։ Սակայն Սահմանադրության նախագիծը մերժվել է Ֆրանսիայում և Նիդեռլանդներում անցկացված հանրաքվեների ժամանակ։ 2007 թվականին ճշգրտված Խարտիայի հղումը ներառվել է նաև ավելի ուշ Լիսաբոնի պայմանագրում, որն ուժի մեջ է մտել 2009 թվականի դեկտեմբերի 1-ից։ Խարտիայի սահմանափակ կիրառման մասին վերապահումները կատարվել են Լեհաստանի, (ոչ ֆորմալ) Չեխիայի, ինչպես նաև Մեծ Բրիտանիայի կողմից, որը հետագայում դուրս է եկել միությունից։

## Նախապատմություն
Եվրոպական համայնքների դատարանը 1996 թվականին որոշեց, որ Եվրոպական միության հիմնադրման պայմանագրերը նրան հնարավորություն չեն տալիս միանալ Մարդու իրավունքների եվրոպական կոնվենցիային, չնայած դրան, ԵՄ անդամ բոլոր պետությունները ստորագրել են կոնվենցիան (1996 թվականի մարտի 28-ի «Համայնքի միացումը Մարդու իրավունքների և հիմնարար ազատությունների պաշտպանության մասին Եվրոպական կոնվենցիային» 2/94 որոշում)։

Դրանից հետո, Եվրոպական խորհուրդը Քյոլնում (1999 թվականի հունիսի 3/4) խնդիր է դրել մշակել կոնվենցիայի կանոնադրությունը։ Կոնվենցիայի հիմնադիր ժողովը տեղի է ունեցել 1999 թվականի դեկտեմբերին, նախագծերը հաստատվել են 2000 թվականի հոկտեմբերի 2-ին։ Եվրոպական խորհուրդը (2000 թվականի հոկտեմբերի 13/14) միաձայն հավանություն է տվել նախագծին և այն ուղարկել Եվրոպական խորհրդարան և Եվրոպական հանձնաժողով քննարկման։

Եվրոպական խորհրդարանը իր համաձայնությունը տվել է 2000 թվականի նոյեմբերի 14-ին, իսկ Եվրոպական հանձնաժողովը՝ 2000 թվականի դեկտեմբերի 6-ին։ Եվրոպական խորհրդարանի, խորհրդի և հանձնաժողովի նախագահները 2000 թվականի դեկտեմբերի 7-ին Նիսում իրենց հաստատությունների անունից ստորագրել և հռչակել են խարտիան։ Այսպիսով, Եվրոպական միության վերոհիշյալ երեք հաստատությունները (խորհուրդ, հանձնաժողով և խորհրդարան) որոշեցին, որ Խարտիան, համապատասխանում է բոլոր պաշտոնական պահանջներին (այս պահին) ներկայացնել միության Մարդու իրավունքների հիմնական սկզբունքները։ Սակայն այդ որոշումներով Խարտիան իրավական ուժ չի ստացել. Եվրոպական խորհուրդը հայտարարել է, որ Խարտիայի իրավական ուժի հարցը կքննարկի ավելի ուշ։ Խարտիան պարտադիր է դարձել 2009 թվականի դեկտեմբերին Լիսաբոնի պայմանագրի ուժի մեջ մտնելուց հետո։

## Տես նաև
*  Չորս ազատություն

## Ծանոթագրություններ

## Արտաքին հղումներ
* Хартия Европейского союза по правам человека (и в PDF формате).
* Хартия Европейского союза по правам человека в рамках Лиссабонского договора
* Европейский парламент разъясняет хартию
* Подробное руководство по Хартии
* Официальные часто задаваемые вопросы
* Хартия Европейского союза по правам человека Европейский НАвигатор
* Агентство ЕС по основным правам.

Կատեգորիա:Եվրոպական միության իրավունք
Չորս ազատություն

**Չորս ազատություն** (), տերմին, որն օգտագործվում է Եվրոպական տնտեսական ինտեգրման շրջանակներում։ Այս տերմինի ծագումը սկիզբ է առնում 1957 թվականի Հռոմեական պայմանագրից՝ Եվրոպական տնտեսական համայնքի հիմնադրման մասին։ Միասնական տնտեսական տարածքի հայեցակարգը, որը ծագել է ավելի ուշ փուլում, զարգացնելով Հռոմեական պայմանագրի դրույթները, ենթադրում է շարժում դեպի ապրանքների, ծառայությունների, աշխատուժի և կապիտալի ազատ տեղաշարժի համար պայմաններ ստեղծելու ուղղությամբ։

Զարգացում ընդհանուր շուկայի մասնակից երկրների միջև (հետագայում վերանվանվեց միասնական շուկա), ինչպես նաև մաքսային միության ստեղծումը Եվրոպական տնտեսական համայնքի ստեղծման հիմնական նպատակներից մեկն էր։ Ընդ որում, եթե Մաքսային միությունը ենթադրում է անդամ պետությունների միջև առևտրային հարաբերություններում ցանկացած տուրքերի արգելում և երրորդ երկրների նկատմամբ ընդհանուր մաքսային սակագնի ձևավորում, ապա ընդհանուր շուկան այդ սկզբունքները տարածում է նաև Միության երկրների տնտեսությունների մրցակցության և փոխգործակցության այլ խոչընդոտների վրա՝ երաշխավորելով այսպես կոչված չորս ազատությունները։
* ապրանքների տեղաշարժի ազատություն,
* անձանց տեղաշարժի ազատությունը,  
* ծառայությունների շարժման ազատություն,
* կապիտալի ազատ տեղաշարժը։
Իսլանդիան, Լիխտենշտայնը, Նորվեգիան և Շվեյցարիան մտնում են ընդհանուր շուկա, բայց ոչ մաքսային միություն։

Կապիտալի տեղաշարժի ազատությունը ենթադրում է ոչ միայն սահմաններով առանց խոչընդոտների վճարումների և փոխանցումների հնարավորություն, այլև անշարժ գույքի, ընկերությունների բաժնետոմսերի գնում և երկրների միջև ներդրումներ։ Մինչև տնտեսական և արժութային միության ձևավորման մասին որոշում կայացնելը, կապիտալի ազատության վերաբերյալ դրույթների զարգացումը դանդաղ էր ընթանում։ Մաաստրիխտի պայմանագրի ընդունմամբ Եվրոպական դատարանը սկսեց արագացված կարգով որոշումներ կայացնել նախկինում անտեսված ազատության վերաբերյալ։ Կապիտալի տեղաշարժի ազատությունը գործում է նաև ԵՄ անդամ երկրների և երրորդ երկրների միջև հարաբերությունների վրա։

**Անձանց տեղաշարժի ազատությունը** նշանակում է, որ Եվրամիության քաղաքացին կարող է առանց խոչընդոտների տեղաշարժվել միության երկրների միջև բնակության (այդ թվում՝ թոշակի անցնելու), աշխատանքի և ուսման նպատակով։ Այս հնարավորությունների ապահովումը ներառում է տեղափոխման ձևականությունների պարզեցում և մասնագիտական որակավորումների փոխադարձ ճանաչում։

**Ծառայությունների տեղաշարժի ազատությունը** և հաստատության ազատությունը թույլ են տալիս ինքնուրույն տնտեսական գործունեությամբ զբաղվող անձանց ազատ տեղաշարժվել միության երկրների միջև և զբաղվել այդ գործունեությամբ մշտական կամ ժամանակավոր հիմունքներով։ Չնայած այն հանգամանքին, որ ծառայությունները ներկայացնում են ՀՆԱ-ի և աշխատատեղերի 70%-ը անդամ պետությունների մեծ մասում, այդ ազատության վերաբերյալ օրենսդրությունն այնքան զարգացած չէ, որքան այլ հաստատվող ազատությունների ոլորտում։ Այս բացը վերջերս լրացվել է ներքին շուկայում ծառայությունների մասին հրահանգի ընդունմամբ՝ նպատակ ունենալով վերացնել երկրների միջև ծառայությունների մատուցման սահմանափակումները։

## Ծանոթագրություններ

Կատեգորիա:Եվրոպական միության իրավունք
Կատեգորիա:Եվրոպական միության տնտեսություն
Տափօղա՜կ։ Տափօղա՜կ

**Տափօղա՜կ Տափօղա՜կ**, Անգլիայում և հարակից տարածքներում կոչվում է նաև **Գո՜լ Գո՜լ** () սովետական անիմացիոն ֆիլմ, նկարահանվել է «Սոյուզմուլտֆիլմ» կինոստուդիայի ռեժիսոր Բորիս Դյոժկինի կողմից։

## Սյուժե
Տափօղակով հոկեյը տեղի է ունենում «Մետեոր» թիմի, հոկեյի ամբարտավան «վարպետների» և «Վիմպել» թիմի՝ նորեկների միջև։ Առաջին մրցաշրջանն անցավ կանխատեսելի ջախջախիչ 3:0 հաշվով՝ հօգուտ «Մետեորի»։ Ընդմիջման ժամանակ «Վիմպել» թիմի մարզիչը իր թիմին բացատրում է նոր մարտավարությունը և խաղացողներին տրամադրում հաղթանակի։ Երկրորդ մրցաշրջանը հանգեցնում է խաղի շրջադարձային կետի։ Սակայն հաշիվը նախկինի պես ավարտվեց հօգուտ «Մետեորի»՝ 4:2 հաշվով։

Երրորդ մրցաշրջանում «Վիմպել»-ի հոկեյիստներից մեկը լուրջ վնասվածք է ստանում և չի կարողանում շարունակել խաղը, ինչը կարծես վտանգի տակ է դնում խաղի շարունակությունը։ Գլխավոր հերոսը՝ անանուն կարմրահեր սիրողական հոկեյիստը, օգնության է հասնում «Վիմպել»-ին։ Չնայած նրան, որ անմիջապես դուրս է գալիս սառույցի վրա, կարմրահերը ուրախության պոռթկումով ինքնագոլ է խփում։ Նրա օգնությամբ թիմը հաղթում է 6-5 հաշվով։

## Ընդունելություն
Ըստ կինոքննադատ և անիմացիայի պատմաբան Պավել Շվեդովի ՝ Բորիս Դյոժկինը սպորտի թեման լավագույնս մարմնավորել է խորհրդային անիմացիայում։ Շվեդովը կարծում է, որ Դյոժկինին հաջողվում է փոխանցել սպորտային մրցումների դրամատիզմը, մենամարտի արտահայտությունը, մարզիկների և հանդիսատեսի հույզերը, ինչին նպաստում է իրական հոկեյի խաղում ձայնագրված երաժշտական նվագակցությունը և ձայնը։ Միևնույն ժամանակ, նման կոշտ, ուժային խաղ ինչպիսին Տ*ափօղակով հոկեյն է*, ներկայացվում է բոլորովին այլ՝ «բարի» կերպարով։ «Հանդիսատեսին կարող է դուր չգալ հոկեյը, բայց հեղինակը թույլ չի տալիս նրան հեռու մնալ էկրանին տեղի ունեցածից», եզրափակում է քննադատը։ Կինոքննադատ Սերգեյ Կապկովը, արժանին մատուցելով ֆիլմի տեխնիկական և ռիթմիկ գերազանցությանը, այն անվանել է «Տափօղա՜կ Տափօղա՜կ», Բորիս Դյոժկինի սպորտային թեմաներով աշխատանքների շարքից լավագույնը։

## Ծանոթագրություններ

## Աղբյուրներ
* 
*  (1974 — второе издание — тираж 50 000 экз.) *Кумма А., Рунге С.* «Шайбу! Шайбу!».

## Արտաքին հղումներ
* 

Կատեգորիա:1964 մուլտֆիլմեր
Կատեգորիա:Բորիս Դյոժկինի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Օռլանդո Ջոնս

**Օռլանդո Ջոնս** (,), ամերիկացի դերասան, սցենարիստ, պրոդյուսեր։

## Կենսագրություն
Օռլանդո Ջոնսը ծնվել է 1968 թվականի ապրիլի 10-ին ԱՄՆ-ի Ալաբամա նահանգի Մոբիլ քաղաքում։ Նրա հայրը «Ֆիլադելֆիա Ֆիլլիս» ակումբի նախկին բեյսբոլիստ է։ Օռլանդոն 1968 թվականին ավարտել է Հարավային Կարոլինայի Մոլդին քաղաքի «Մոլդին Հայ» դպրոցը, ապա՝ 1990 թվականին, Չարլսթոն քաղաքի քոլեջը։

Ընկերոջ՝ Մայքլ Ֆեհթերի հետ հիմնադրել է *Homeboy’s Productions and Advertising* պրոդյուսերական ընկերությունը, իսկ Հոլիվուդում հայտնվել է 1987 թվականին որպես պրոդյուսեր և սցենարիստ։

Օռլանդոյի առաջնախաղը տեղի է ունեցել 1992 թվականին էպիզոդիկ դերով «Հերմանի գլուխը» սերիալում։ Առավել հայտնի է «Ցանկություններից կուրացածը», «Էվոլյուցիա», «Մի վամպիրի պատմություն» ֆիլմերում և «Քնկոտ հովիտ» սերիալում կատարած դերերով։

Ամերիկայում նա հայտնի է նաև որպես *Mad TV* կատակերգական սերիալի ամենաօրիգինալ դերասաններից մեկը։

2011 թվականին Ջոնսը նկարահանվել է «Looking for Lenny» փաստավավերագրական ֆիլմում, որտեղ նա պատմում է Լենին Բրյուսի և խոսքի ազատության մասին։

## Անձնական կյանք
2009 թվականի հունվարի 2-ին Օրլանդոն ամուսնացել է նախկին մոդել Ժակլին Սթաֆի հետ։ Ունի դուստր։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Կատեգորիա:Հեռուստատեսային պրոդյուսերներ
CDK ՄԱԻ

**Live Music Hall** (նախկին **CDK ՄԱԻ**, ), մշակույթային ժամանցային կենտրոն, գտնվում է Մոսկվայի Ավիացիոն Ինստիտուտի մշակույթի և տեխնիկայի պալատի շենքում (ՄԱՍՊ ՄԱԻ)։

## Պատմություն
Շենքը կառուցվել է 1961 թվականին։ 1970-ական թվականներից ՄԱԻ-ի Մեծ համերգային սրահը (ՄՀՍ ՄԱԻ) օգտագործվում է որպես համերգային վայր։ ՄՀՍ ՄԱԻ-ում ելույթ ունեցել Վլադիմիր Վիսոցկին, Ալլա Պուգաչովան։ Հետագայում՝ 1980-ական թվականներին ելույթ ունեցան Վիկտոր Ցոյը և «Կինո» խումբը, «Չյորնի Կոֆե»։ 1986 թվականին այնտեղ անցկացվեց «Արիա» խմբի առաջին համերգը։

1990-ական թվականներին սեփականաշնորհումից հետո ակումբն ունեցավ մի քանի անվանումներ։ 1997 թվականից CDK ՄԱԻ անվանումն էր կրում։ Իր գոյության սկզբից արդեն նոր ՄԱՍՊ ՄԱԻ-ի ամենախոշոր ռոք իրադարձություններից մեկը «Մումիյ Տրոլլի» դեբյուտային համերգն էր Մոսկվայում (1997 թվական)։ 2001 թվականի օգոստոսի 31-ի «Լենինգրադ» խմբի «*Куда уходит лето?*» համերգը ՄԱՍՊ ՄԱԻ բեմում ստացավ «Տարվա լավագույն համերգ» «Поборол-2001» («*Наше радио*») անվանակարգը։

2011 թվականին CDK ՄԱԻ-ն ռեբրենդինգի արդյունքում փոխեց անունը *Live Music Hall*-ի։ Վայրի կոնցեպտը մնացել է անփոփոխ. այնտեղ ելույթ են ունեցել հիմնականում ռուսական և արտասահմանյան ռոք խմբեր։ CDK ՄԱԻ-ի վեջին համերգը դարձավ 2011 թվականի օգոստոսի 26-ին Արթուր Բերկուտի հրաժեշտի համերգը «Արիայի» կազմում։ Արդեն սեպտեմբերի 23-ին ակումբում կայացավ նոր անունով առաջին համերգը *Live Music Hall* բեմի վրա «Ակվարիումի» կատարմամբ։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ակումբներ և հասարակություններ
Լեբլեբա

**Նինոչկա Մանուկ Կուպելյան** (  . ), առավել հայտնի է **Լեբլեբա** բեմական անունով (    ), հայկական ծագումով եգիպտացի կինոդերասանուհի, արտիստուհի։ Նա և՛ եգիպտացի դերասանուհի Ֆեյրուզի, և՛ արտիստուհի Նելլիի զարմուհին է։

Ծնվել է Կահիրեում՝ հայկական ընտանիքում։ Նա սկսել է որպես մանուկ դերասանուհի ՝ ընդօրինակելով այլ դերասանուհիների, այդ թվում՝ ելույթ ունենալով Եգիպտոսի ազգային թատրոնում։ Կինոյում իր նորամուտը նշել է եգիպտացի կինոռեժիսոր և պրոդյուսեր Անվար Վագդիի և սցենարիստ/դրամատուրգ Աբո Էլ Սեուդ Էլ Էբիարիի *Հաբեբթի Սուսու* ֆիլմում։ Հենց Էլ Էբիարին էլ նրա համար ընտրել է բեմական *Լեբլեբա* անունը՝ նկատի առնելով  երեխայի բազմաշնորհ լինելը. Նինոչկան մանուկ հասակից դրսևորել է դերասանուհու, կատակերգուի, պարուհու և երգչուհու ձիրքեր։ 1970-ականներին նա դարձել է անվանի դերասան Սալահ Զուլֆիկարի խաղընկերուհին *Բորգ Էլ-Աթրաա* (1970) և *Ֆի Սաիֆ Լազիմ Նոհիբի* (1974) ֆիլմերում, հետագայում՝ համբավավոր դերասան Ահմեդ Զաքիի խաղընկերուհին՝ *Մաալի ալ Վազիր ֆիլմում* (2003)։ Նկարահանվել է նաև հռչակավոր Օմար Շարիֆի հետ՝ *«Հասան և Մարկոս»* ֆիլմում (2008)։ 1990-ականներին Լեբլեբան հիմնականում հանդես է եկել նշանավոր Նուր Էլ-Շերիֆի ընկերակցությամբ. հիշարժան է հատկապես *Լելա Սախենա կինոնկարը* (1995թ.), որի գլխավոր հերոսուհու կերպարը տպավորիչ կերպով մարմնավորելու համար նա բազմաթիվ մրցանակներ է ստացել։։

Լեբլեբան ամուսնացել է դերասան Հասան Յուսեֆի հետ, բայց որոշ ժամանակ անց նրանք բաժանվել են։

## Ֆիլմագրություն
* *Ալ Բեյթ Ալ Սաիդ*
* *Քադի Ղարամ*
* *Ռեհլա Շահր Ալ Ասալ*
* *Habibti Soo Soo*
* *Arba3 Banat We Zabet*
* *Բորջ Էլ-Աթրաա*
* *Ալ Նագամ Ալ Հազին*
* *Al Milionair AL Mouzayaf*
* *ԱԼ Հաբիբ ԱԼ Մաղուլ*
* *Աղազա Բել Աֆիա*
* *Բենտ Badi3a*
* *Ալ Բանաթ Ուել Հոբ*
* *Ալ Բանատ Ուել Մարսեդես*
* *Ալ Սոկարեյա*
* *Յա Զալեմնի*
* *Shei2 Men Al Hob*
* *Արիս ԱԼ Հանա*
* *Ehtares Men Al Regal Ya Mama*
* *Hekayti Maa Al Zaman*
* *Ֆի Էլ Սեյֆ Լազեմ Նեհեբ*
* *Emraa Bala 2Alb*
* *Hob Fo2 Al Bourkan*
* *Ալ Շեյաթին Ֆի Ագազա*
* *3aga2eb Ya Zaman*
* *24 Sa3a Հոբ*
* *Mouled Ya Donia*
* *AL Kadeia Al Mashhoura*
* *Բեզուր Ալ Շեյթան*
* *Ալ Հեսաբ Յա Մադմուազել*
* *Bos Shouf Sokar Beta3mel Eih*
* *Ռագոլ Ֆի Սեգն Ալ Նեսա2*
* *Moughameroon Hawl Al 3alam*
* *Էլի Դեհեկ Ալա Ալ Շեյթան*
* *Al Gana Taht Kadamayha*
* *AL Ba3d Yazhab Lel Ma2zoun Maratein*
* *Esabet Hamada We Tootoo*
* *Arba3a Etnin Arba3a 4-2-4*
* *Setouhi Fawk Al Shagara*
* *AL Kadab We shabou*
* *Էհտարես Մեն Ալ Խոտ*
* *[[Lahib El Entekam|Լահիբ Էլ Էնթեքամ]]*
* *Ehna Betou3 AL Esa3af*
* *Ալ Մոխբեր*
* *Էմրաա Թահթ Էլ Էխտեբար*
* *Ենոհոմ Յասրեկուն Ալ Արանեբ*
* *Լակ Յում Յա Բեյհ*
* *Mehatet LA Ens*
* *Ավլադ Էլ Էսուլ*
* *Գիրան Ախեր Զաման*
* *Sheytan Men 3asal*
* *Բոկրա Ահլա Մեն Ալ Նեհարդա*
* *Ալ Շեյտանա Ալատի Ահաբաթնի*
* *Լեյլա Սախենա*
* *Դեդ Ալ Հեկումա*
* *Գանաթ Ալ Շայաթին*
*  Ալ Ախար
* *Al Na3ama Wel Tawous*
* *Մաալի ալ Վազիր*
* *Բուհա*
* *3aris Men Geha Amneya*
* *Ուեշ Էգրամ*
*  Էսկենդերիա Նյու Յորք
*  Հասան վա Մորկուս
* *Նատարիաթ Ամտի*
*  Ալ Ֆիլ Ալ Ազրաք
* *Վիլլա 69*

## Ծանոթագրություններ

## Արտաքին հղումներ
* 

Կատեգորիա:Ապրող անձինք
Կատեգորիա:1946 ծնունդներ
Կատեգորիա:Եգիպտացի կինոդերասանուհիներ
Կատեգորիա:Եգիպտացի դերասանուհիներ
Կատեգորիա:Եգիպտահայ դերասանուհիներ
Կատեգորիա:Բեմական կեղծանուններ
Անդոնի Սուբիսարետա

**Անդոնի Սուբիսարետա Ուրետա** (, ), իսպանիացի ֆուտբոլիստ, դարպասապահ, ֆուտբոլի ղեկավար։

## Կարիերա
1980-1990-ական թվականներին հանդես է եկել Լա Լիգայում և Իսպանիայի հավաքականում։ Խաղային կարիերայի ավարտից հետո 3 տարի աշխատել է որպես «Աթլետիկ Բիլբաո» ակումբի մարզական տնօրեն։ 2010 թվականից, երբ Սանդրո Ռոսելը դարձել է «Բարսելոնա» ակումբի տնօրեն մինչև 2015 թվականի հունվարի 5-ը եղել է ակումբի մարզական տնօրենը։ «Բարսելոնան» մարզական տնօրենի պաշտոնում Անդոնի Սուբիսարետայի 4 տարվա աշխատանքի ընթացքում 16 նոր ֆուտբոլիստի գնման համար ծախսել է 442 մլն եվրո։ 2016 թվականի հոկտեմբերի 27-ին դարձել է «Մարսել» ակումբի մարզական տնօրեն։

Պրիմերայում հանդիպումների քանակով ռեկորդակիր է՝ 622 խաղ։ Մինչև 2015 թվականի մայիսի 23-ը Իսպանիայի առաջնության խաղերում հաղթանակների քանակով ռեկորդակիր է եղել՝ 333 հաղթանակ։

## Իսպանիայի հավաքական
Հավաքականի կազմում անցկացրած ամենաշատ խաղերի թվով Իսպանիայի ֆուտբոլի պատմության մեջ զբաղեցնում է վեցերորդ տեղը (126 մրցախաղ, բաց է թողել 107 գոլ)։ 54 «չոր» մրցախաղ։

Նորամուտը նշել է 1985 թվականի հունվարի 23-ին Իպանիա-Ֆինլանդիա ընկերական խաղում (հաշիվը՝ 3։ 1)։

Վերջին խաղը եղել է 1998 թվականի հունիսի 24-ին Իսպանիա-Բուլղարիա աշխարհի առաջնության խմբային էտապում (հաշիվը՝ 6։ 1)։

Աշխարհի չորս առաջնության (1986, 1990, 1994, 1998) և Եվրոպայի երեք առաջնության մասնակից է (1984, 1988, 1996)։

## Ձեռքբերումներ
### Թիմային
; «Աթլետիկ Բիլբաո»
* Իսպանիայի չեմպիոն (**2**)՝ 1982/83, 1983/84
* Իսպանիայի գավաթի գավաթակիր (**1**)՝ 1983/84
* Իսպանիայի սուպերգավաթի գավաթակիր (**1**)՝ 1984

; «Բարսելոնա»
* Իսպանիայի չեմպիաոն (**4**)՝ 1990/91, 1991/92, 1992/93, 1993/94
* Իսպանիայի գավաթի գավաթակիրОбладатель (**2**)՝ 1987/88, 1989/90
* Իսպանիայի Սուպերգավաթի գավաթակիր (**2**)՝ 1991, 1992
* Եվրոպական չեմպիոնների գավաթի գավաթակիր (**1**)՝ 1991/92
* Գավաթների գավաթի հաղթող՝ 1988/89
* ՈՒԵՖԱ Սուպերգավաթի հաղթող՝ 1991/92

; Անհատական
* Իսպանիայի տարվա ֆուտբոլիստ (**1**)՝ 1987
* Ռիկարդո Սամոռա մրցանակի մրցանակակիր (**1**)՝ 1987
* Լա Լիգայի ռեկորդակիր՝ առանց փոխարինումների անընդմեջ խաղերի քանակով՝ 72

## Ակումբային վիճակագրություն

## Ծանոթագրություններ

## Արտաքին հղումներ
* Статистика в сборной на RSSSF 
* Статистика в еврокубках на RSSSF 
* Андони Субисаррета. «Вратарь»
* Биография на сайте ԸնդամենըFootball

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Բասկ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իսպանացի տղամարդ ֆուտբոլիստներ
Expresso Love

**Expresso Love** երգը գրվել է Dire Straits խմբի կողմից, ավելի կոնկրետ Մարկ Նոպֆլերի՝ խմբի մեներգչի կողմից, իրենց երրորդ ալբոմի *Making Movies*-ի համար։ Իրենց ավելի արագ երգերից է համարվում, որի հիմնական ռիթմը նվագվում է կիթառով։ Այն վերամշակվել է չթողարկված *Making Movies* երգից։ Երգում նաև հնչում է դաշնամուրային մեղեդի։ **Expresso Love** երգում նաև հիշատակում է *Dire Straits*-ի ավելի վաղ «Wild West End» երգը հետևյալ տողում "Hey mister, you wanna take a walk in the Wild West end sometime?" (Էյ պարոն, ուզո՞ւմ ես գնալ ման գալ Wild West End-ում երբևէ։)։

Այն *Making Movies* ալբոմի չորս երգերից էր, որոնցով ելույթ են ունեցել Love Over Gold և Brothers in Arms շրջագայությունների ընթացքում։ Երգը ավելի տպավորիչ էր կենդանի ալբոմի *Alchemy*-ի ժամանակ, սակայն երգը դրանից հետո այլևս չի հնչել համերգների ընթացքում։ Երգը նաև համարվել է ռադիո հիթ Միացյալ Նահանգներում, հասնելով #39 հորիզանական ամերիկյան թոփ ռոք երգերի շարքում։

## Ծանոթագրություններ

Կատեգորիա:1980-ականներ երաժշտությունում
Կատեգորիա:Ռոք երգեր